
DISSERTATIO  TNAUGURALIS 


QUAEDAM  DE 

TOPOGRAPHIA  MEDICA , 

COMPLECTENS  : 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  GEQRGII  BAIRD,  SS.  T.  P, 

ACADEMIiE  EDINBURGENiE  PRAEFECTI; 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMAE  FACULTATIS  MEDICAE  DECRETO  ; 

$ro  $ratm  SDoctoris» 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

THOMAS  A.  WISE, 

©COtUsS ; 

CHIRURGUS. 


On  peut  exiger  bcaucoup  de  celui,  qui  devient  auteur  pour 
acquerir  de  la  gloire,  ou  par  un  motif  d’interet.  Mais  celui  qui 
n  ecrit  que  pour  satisfaire  a  un  devoir  dont  il  ne  peut  se  dispenser, 
a  jansdoute  de  grands  droitsa’  1’indulgence  de  ses  lecteurs. 

La  Bruyere. 

- ■ - — —  scientiae  omnigenae  et  judicii, 

ordo  fere  maxima  pars.  Gregory. 


Kcilcndis  Augusti ,  hora  locoque  solitis. 


EDINBURGI  : 


EXCUDEBAT  JOANNES  MOIK. 

AVUNCULO  SUO, 

GULIELMO  CHALMERS,  A.  M. 

MILITUM  TRIBUNO, 
fyc.  SfC.  8fC. 

AETIUM  LIBERALIUM  QUAM  MILITARIS 
AEQUE  PERITO ; 

OB  BENEFICIA  IN  SE  COI.LATA, 

OB  AMOREM  ERGA  SE  FERE  PATERNUM 
JUVENILIBUS  ANNIS 
PRAESTITUTUM  ; 

HASCE  STUDIORUM  PRIMITIAS,  QUALESCUNQUE  SINT 

AMICITIAE 
GRATI  QUE  ANIMI 
PIGNUS 

D.  D.  D. 

PATRICIO  NIMMO,  M.  D. 

fyc.  <Sfc. 

HOCCE  OPUSCULUM  EXIGUUM, 

/  t 

ANIMI  HAUD  IMMEMORIS 

BENEFICIORUM  IN  EUM  COLLATORUM, 

TESTIMONIUM 

OFFERT 

SUMMA  CUM  OBSERVANTIA 


AUCTOR. 


Omnes  res  totius  mundi,  ex  quibus  sane  morbi  ho¬ 
minibus  oriuntur,  observare  sciat. 

Hipp .  de  Diaeta ,  Liber  I. 

Exactissimas  regionum  novi  orbis  historias,  et  histo¬ 
rias  naturae  universales  perficiunt  5  historiam  vero 
regionis  et  patriae,  cui  vitam  debent  et  sanguinem, 
nec  investigant  nec  tenent.  Trahimur  peregrinis  et 
exoticis j  domestica  vero  et  indigena  despicimus. 

Baglivi  Praxeos  Medicae ,  Lib.  I.  Cap.  XV. 


DISSERTATIO  INAUGURATAS 


QUAEDAM  DE 

TOPOGRAPHIA  MEDICA 


COMPLECTENS. 

v '( 


PRJEFATIO. 

Quanti  Topographia  medica  aestimanda 
sit,  summi  quidem  auctores  docuere.  Tales 
vero  citare  vix  necesse  est  cuicunque  diver¬ 
sitates  ejusdem  morbi  vel  functionis  sub 
diversis  coeli  plagis  rite  contemplanti ;  quae 
quidem  diversitates  nec  explicandae  nec 
curandae  sunt,  nisi  coeli  potestate  intellec¬ 
ta  ;  id  quod  summam  Topographi  medici 
industriam  semper  occupat. 

Quin  et  differentiarum  quae  diversis  lo¬ 
cis  inter  morbos  alioquin  similes  apparent 
ratio,  levioris  videbitur  momenti  quam  alia 
permulta  commoda  e  Topographia  accurata 
derivanda  ;  his  enim  optimam  prophylaxin, 
optimam  quoque  morbis  medendi  viam, 

*•  »  y  '  *  Ti 

inveniamus. 

Hunc  vero  ad  finem  multum  conferet 
idonea  via,  seu  methodus ,  eas  Topograpliiae 
investigandi  partes,  quae  attentionem  nos¬ 
tram  ad  res  momenti  gravioris  ducant,  nec 
iis  diutius  vel  impensius  quam  opus  sit,  affi¬ 
gere  tendant. 

Tentaminis  in  sequentis  consilium  est, 
methodum  quasi  tradere  ad  usum  eorum  qui 
hanc  utilissimam  medicinae  partem  culturi 
sint :  rem  quidem  haud  omnino  novam,  sed 
infra  dignitatem  suam  neglectam  usquedum 
clarissimus  Eques,  Jacobus  M‘Gregor, 
summum  locum  apud  medicos  Exercitus 

Britannici  attigisset.  Materiam  tria  in  ca¬ 
pita  diduximus. 

I.  Topographiam  loci  physicam  compre¬ 
hendit  ;  montes,  valles,  paludes,  sylvas 
caeteraque  ad  hominum  valetudinem 
tuendam  pertinentia  indicans  ;  cum 
natura  animalium,  vegetabilium,  fos¬ 
silium,  ibidem  inventorum,  meteorolo- 
gicisque  coeli  vicissitudinibus. 

II.  Secundum  caput  oppidana  omnia,  ur¬ 
bium  magnitudinem,  frequentiam,  pla¬ 
teas,  vias,  carcerem,  valetudinaria,  ope¬ 
raria  respicit ;  necnon  varias  cum  his 
conjunctas  res,  oppidanorum  ad  vale¬ 
tudinem  attinentes. 

III.  Tertio  subjiciuntur  incolarum  mores 
ac  instituta  omnia,  quae  physicam  eo¬ 
rundem  conditionem,  morbos,  ac  cura¬ 
tionem  illustrare  videantur. 

Quamvis  autem  in  tentamine  hu  jusmodi 
multa  desideranda  necessario  erunt ;  prae¬ 
cepta  nostra,  quam  maxime  potuerimus,  ge¬ 
neralia  concepimus,  quoque  planius  intelli- 
gerentur,  numero  distinximus. 

CAPUT  I. 

I.  Topographiae  Medicae  finis  est ;  ut 
omnes  locorum  conditiones  quae  corpus 
sanum  afficere  possint  cognoscat,  ipsos  ear- 
undem  effectus  singulos  exploret,  viam  qua 
isti  aut  tolli,  aut  resisti,  aut  leniri  queant, 
inveniat. 

II.  Ad  hoc  propositum,  regionis,  urbis, 
valetudinarii,  pagi,  quem  descripturi  sumus 
Topographia  a  latitudine  ac  longitudine  ejus 
incipere  debet.  Has  sequatur  aspectus  re¬ 
gionis  circumcirca  delineatio  perspicua,  bre¬ 
vis  tamen  ut  omnia  ad  morbi  praesentiam 
absentiam  ve  pertinentia  exponat,  qualia  sunt, 
ut  soli  et  mari  pateat,  hoc  quanto  elevatior 
sit,  insula  an  continens  (quale  littoris  spa¬ 
tium  naturaque)  qui  fines,  quae  ab  oppidis 
majoribus  distantiae,  aliaque.  Commentario 
hujus,  Tabula,  seu  Mappa  loci  adjecta,  utili¬ 
tatem  mirifice  augebit. 

III.  Nunc  ad  specialem  Geographiam  loci 
Physicam  inde  transeundum.  In  hac  tra¬ 
denda,  Montes  imprimis  particulatim  descri¬ 
bendi  sunt,  sive  locum  considerandum  sus¬ 
tineant,  sive  plus  minus  distent :  figura,  al¬ 
titudo,  longitudo,  amplitudo:  regio,  tractus, 
subdivisiones,  planities,  anguli  inter  se  inter¬ 
cepti  :  Convallium  indoles,  longa,  flexuosa, 
profunda,  angusta,  ampla,  praerupta,  sicca, 
h umida,  fertilis,  sterilis,  umbrosa,  aprica ; 
situs  quod  ad  valetudinaria,  urbes,  incolas, 
vicinos  :  Sylvarum  eosdem  montes  vallesque 
contegentium  indoles,  arborum  arbustorum¬ 
que,  altitudo,  densitas  ;  solum ;  flumina  ri¬ 
vique  iisdem  descendentes,  nivis  quanta 
quamque  diuturna  copia :  altitudinum  di¬ 
versarum  calor  thermometricus. 

IV.  Memoranda  quoque  sunt  origines, 
tractus,  flexu  s,  anfractus,  Flu  vior  um,  Pivulo- 
rumque,  maxime  ut  loca  habitata  respiciant 
vel  situm  describendum :  necnon  eorundem 
altitudo,  aquarum  copiae  ac  velocitates,  mu¬ 
tationes  e  coeli  vel  anni  vicissitudinibus, 
maris  aestibus,  diversis.  Memorentur  porro 

talium  Fluminum  magnitudo,  seu  superfi¬ 
cies,  res  quae  ripas  eorum  alveumque  com¬ 
ponant,  quales  materias  animales,  vegetabiles, 
fossiles,  aquae  subsidentes  relinquant,  effec- 
tusque  earum ;  quantum  ad  regionem  fossis 
siccandam  eadem  flumina  conferre  queant, 
quantum  ad  commercium,  quantum  agricul¬ 
turam.  Nec  alia  quidem  ratione  aquarum 
fossarum,  lacuum,  paludum,  aquaeductuum, 

copia  et  natura  exponenda :  dum  inundatio- 

% 

num  torrentumve,  eorum  in  homines,  ani¬ 
malia  et  res  alias  temporis  affectusque,  men¬ 
tio  fit. 

V.  Fontium  Salinorum,  aut  thermalium, 
locis  describendis,  vicinorum  compositio, 
experimentis  crebris,  et  accuratis,  reperien- 
da  erit ;  expositis  simul  rebus,  quibuscum, 
apud  originem,  misceantur,  assimilentur,  aut 
vi  augeantur ;  effectibus  simul  pluviae,  tem- 
pestatumve  in  eosdem :  Addantur  tandem 
vires  fontium  in  corpore  humano,  sano,  et 
morbis  specialibus  laborante,  sive  salubres, 
sive  noxiae  fuerint. 

VI.  His  absolutis,  Soli  deinde  universi 
descriptio  adjicienda :  maxime  quod  respi¬ 
cit  eas  ejus  dotes,  quae  aut  vegetationem 
plantarum  singularum  adjuvent,  aut  aquam 
in  superficie  retinean  t,  aut  alt& absorbeant,  aut 
alioversum  transmittant;  terrae  demum  sicci¬ 
tas,  ac  humiditas  illa  subterranea,  quam  in  lo¬ 
cis  planissimis  putei  monstrant  et  metiuntur, 
considerari  debent.  Agriculturae  quoque 
status  exponendus  erit,  atque  in  eo  propor¬ 
tiones  pascui,  arvi,  sylvestris,  agri ;  mutatio¬ 
nibus  quas  humana  in  natura  aspectu  effe¬ 
cerit  industria,  fluviis  derivatis,  lacubus,  pa¬ 
ludibus,  collibus  sublatis,  itineribus  fossis, 
derivationibus  adjectis ;  effectibusque  eo¬ 
rum  nequaquam  omissis. 

VII.  Proximum  est  ut  diversitates  For¬ 
mationum  Terrae  Geognostiearum,  'primi¬ 
tivae ,  transitivae ,  secundariae ,  vel  planae, 
alluvialis,  volcanicae,  materiasque  unde  ibi 
constructae  sint,  indicemus  :  maxime  calca¬ 
ria,  sulphurea,  argillacea  strata  aut  venas  : 
quibus  minime  negligenda  metallica  omnia 

quae  populum  frequentiorem  reddant,  vel 
nova  opificia,  novaque  vitae  genera,  per 
commercia  vel  opera  in  eum  introducant. 
Praecipue  vero  ea  quae  in  corpore  pollent 
dicat  topographus,  colorem,  odorem,  sapo¬ 
rem,  speciem,  nitorem,  fracturam,  pellucidi- 
tatem,  notam,  seu  striam  quam  relinquant, 
tenacitatem,  fragilitatem,  contactum,  pon¬ 
dus  ;  qua  ratione  detegi  queant,  quos  effec¬ 
tus  improbos  generent,  quibus  morbis  uti¬ 
lia  sint.  Petrejacta ,  ut  vocantur,  omnia, 
colligi  atque  explorari  assidue  debent,  ut 
quo  genere  fuerint,  quomodo  ad  animalia 
ejusmodi  hodie  ibi  habitantia  se  habeant, 
elucescat. 

VIII.  Animalium  quidem  regionem  pro¬ 
positam  habitantium  census  agendus  est ; 
terrestrium,  aquaticorum,  amphibiorum : 
quae  regioni  propria  sint,  quibusque  pro¬ 
prietatibus  insignia ;  quibus  usibus  com¬ 
moda,  quales  carnes,  lac,  aliasve  productio¬ 
nes  praestent  ;  eorumdem  effectus,  usus : 
Denique  quae  benefica  virtute  praedita, 

aut  morbos,  aut  insignem  molestiam,  aut 
mortem  ipsam  incolis  afferant. 

Nec  animalium  vero  mala  negligenda 
erunt ;  eorum  signa,  pathognomonica  uti¬ 
que  conquirenda  et  tradenda,  cum  Epide  ¬ 
micis  frequentissimis,  et  maxime  pestiferis  ; 
quibus  rationibus  aut  arceantur,  aut  sanen¬ 
tur,  quae  corpore  inciso  appareant. 

IX.  Aves ,  sive  herbivorae,  sive  carnivo¬ 
rae,  srve  insectivorae,  sive  piscivorae ;  cum 
usibus,  et  effectibus  in  vitam,  describantur. 

*  •  >-  -  ^C.1  *  .  .  _  •  -  *  *  i‘y' *’* 

t 

X.  Reptantium  genus,  maxime  Serpen¬ 
tes  per  se  considerentur;  veneficae  omnes 
diligenter  describendae  erunt  species,  cum 
remediis  ab  incolis  adhibitis,  aliisque  vul¬ 
gatioribus  auxiliis.  Quodlibet  ex  Insectis, 
Vermibus,  Zoophytis,  ob  effectus  externos 
internosve  in  corpus  medico  notabiles  refe¬ 
rendum  erit,  cum  characteribus,  et  idonea 
curatione. 


DE  TOPOGRAPHIA  MEDICA.  II 

XI.  — Topographi  quoque  attentio  Pisci¬ 
bus  marium,  lacuum,  fluminum  vicinorum ; 
sive  cartilagineis,  sive  osseis,  habenda  est, 
maxime  esculentis,  aut  effectu  in  hominem 
aliquo  notabili  pollentibus.  Quinetiam 
ex  Crustciceis  et  Molluscis  regione  dicenda 
inventis,  omnia  quaecunque  hominem  more 
insueto  afficiunt,  considerari  debent,  cum 
ipsis  effectibus,  et  curatione. 

XII.  Quamvis  homo  non  ex  toto  herbivo- 
rus  sit,  cibo  tamen  utitur  plerumque  aut 
statim,  aut  aliquo  deinde  modo  frugibus 
derivato.  Summi  ergo  momenti  erit,  Plan- 
tarum  Indigenarum  cognitionem  acquirere 
ut  pro  principiis  suis  maxime  copiosis,  fari¬ 
naceo,  acido,  oleoso,  mucoso,  glutinoso,  sac- 
cliarino,  ordinentur. 

Plantae  indigenae  iterum  in  quatuor  di¬ 
vidantur  classes ;  nimirum, 


1°,  Pisculentas ,  quibus  recensitis  adjicien¬ 
dum  erit  quicquid  de  dotibus  ac  effectibus 

uniuscujusque  notabilioris  didicerimus  ;  at¬ 
que  de  mutationibus  forte  quas  solum,  coeli 
indoles,  cultura,  vel  transplantatio  ei  indux¬ 
erit. 

2°,  Medicinales ,  atque  his  enumerandis, 
dicendum  est  num  qua  singularis  pharmaco- 
peiam  loci  considerandi  ineat,  medicisve 
ejusdem,  incolis  ve,  empiricisve,  adhiberi  con¬ 
sueverit  ;  qua  ratione  plantae  illae  colantur, 
praesertim  si  valde  utiles  sint.  Super  ma¬ 
ris  planum  elevatio,  solum  quo  crescunt, 
aspectum,  odorem,  florem,  colorem  histori¬ 
amque,  praeparationem,  qua  dose,  effectus 
sanis  ac  laborantibus  dicere  oportebit.  Pari 
ratione  nomina  scientifica  plantarum  singu¬ 
larum,  exhibitio  popularis,  virtutes  ad  scrip¬ 
tae,  earum  que  varietates,  a  medico  colligen¬ 
dae  sunt. 

8°,  Tertia  classis  'plantas  veneficas  compre¬ 
hendit  :  harum  si  qua  singularis  visa,  notas 
quibus  ab  aliis  discernatur  similibus,  tradere 
opus  erit.  Solum  quo  increscit,  armique 

tempestas,  qua  floret,  effectus  in  hominem 
vel  animalia  ;  remedia,  demum  vel  antidota 
praebenda,  accurate  adjicienda.  Venenorum 
naturam  in  usu  apud  nationes  incultas  ad 
imbuendas  sagittas,  colligendi,  preparandi- 
que  modum,  eorum  effectus  et  eos  curandi 
morem,  particulatim  describere  debemus. 

4°,  Plantae  vitae  artibus ,  vel  bestiis  cicu¬ 
ribus  'pascendis  utiles ,  topographi  attentio¬ 
nem  postulant ;  atque  eo  magis  quo  valetu¬ 
dinem  hominis  plus  respiciant.  Quin  et  in¬ 
digenae  omnes  J ruges ,  ciun  conditionibus 
crescendi,  maturandi,  conservandi,  descri¬ 
bantur,  si  commercio  utiles  visae  sint. 

>  tcnim?-;  v ?  •  r  *  unimon-  gnortet 

Nunc  tempus  monet  morbos  investigare 
plantarum  vel  frugum  homini  vel  animali¬ 
bus  in  alimentum  servientium  :  quibus  no¬ 
tis  hi  distinguantur,  quae  symptomata  ex¬ 
hibeant  ;  qua  ratione  optime  aut  caveantur 
aut  sanentur.  - 

'JhJj'  •  <  -lUP. f  f)  (7j‘:  9lh  !  rili> 

XIII. — Rerum  scrutatori  parum  diligen- 

ti  multa  superiorum,  ex  historia  naturali, 
botanice,  mineralogia  quae  animadverti  jus¬ 
simus  in  Topographia  Medica,  prorsus  inu¬ 
tilia  videantur ;  qui  tamen  multis  morbo¬ 
rum  causis  animum  attenderint,  tales  non- 
nunquam  aliter  exponi  non  posse,  quam  re¬ 
bus  ejusmodi  diligenter  perspectis,  noverunt. 

XIV. — Quum  ad  res  mcteorologicas  con¬ 
siderandas  ventum  erit,  initium  a  dierum 
noctiumque  longitudine,  diversis  anni  tem¬ 
pestatibus,  quantoque  alia  aliam  regat,  quot 
sudi,  quot  nubilosi,  quot  nubili,  quot  obs¬ 
curi  ex  dato  dierum  spatio  fuerint,  fieri  lice¬ 
bit.  Barometri,  nec  minus  Thermometri, 
status  summus,  imus,  medius  notandus  est, 
pro  singulis  diebus,  mensibus,  annis.  Neque 
calor  aeris  in  sole  negligendus ;  quum  huic, 
magis  quam  umbratili,  mortales  plerique  ob¬ 
noxii  sint.  Pari  ratione  aeris  humiditas  ad 
diversas  altitudines  Hygrometri  ope  metien¬ 
da  est  diversis  anni  tempestatibus,  nec  omit¬ 
tenda  erit  pluvii,  nivis,  grandinis,  copia;  nu¬ 
bilorum  ac  meteorum  frequentia.  Terrae 

motuum,  ac  montium  ardentium  eruptio¬ 
num  tempora  ;  quando  exhalationes  noxiae 
solo  copiosissime  ascendant,  quanta  tum  sit 
evaporatio  cum  exhalationes  maxime  perni¬ 
ciosae  evadunt. 

XV.  Si  fieri  potest,  flatuum,  ventorum, 
turbinum  vis  et  tractus  reperiendi;  qua  anni 
tempestate  maxime  valeant,  qualia  loca  per¬ 
flent  ;  quomodo,  in  transitu  per  montes,  per 
lacus,  per  arenas,  per  sylvas,  mutentur ; 
quae  vis  eorum  sit  ad  calorem  et  humorem 
absorbendum,  ad  aera  purificandum  vel  in¬ 
quinandum  ;  quomodo  incolarum  sanitatem 
afficiant ;  sic,  apud  omnes  fide  dignas  pestis 
historias  constat,  tempestatem  diutinam, 
tranquillam,  nubilam,  obscuram,  adventum 
ejus  mali,  antecessisse ;  itaque  clarissimus 
Eques,  G.  Bl ane,* * morborum  mitiores  alios 
factos,  alios  prohibitos,  a  turbine  subito  in¬ 
tercedente,  reperit. 


*  r  \  y  m  •  i  t  a  JiiJ 

*  “  Select  Dissertatione,11  p.  570, — Lond.  1822. 

Tonitrua  quoque  memorari  debent,  cum 
aurae  electricae  tum  aera  imbuentis  indole, 
sive  positiva ,  sive  negativa  :  Effectus,  si  qui 
insigniores,  addi  debent ;  hujusmodi  tempes¬ 
tates  succos  vel  infusa  animalia,  etiam  am¬ 
pullis  vitreis  bene  obturatis  inclusa  acescere, 
cogunt. 

XVI.  Quinimo  saeviente  epidemico,  alio- 
ve  morbo,  aeris  conditio  exploranda  est ;  at¬ 
que  si  quid  in  eo  insoliti  reperiatur,  quanti¬ 
tas  ejus,  ac  si  fieri  possit,  causa  et  origo,  cum 
effectibus  in  sanitatem  animalium,  vel  in¬ 
crementum  vegetabilium,  vel  demum  in  res 
inanimatas.  Locus  quo  observata  supra  dic¬ 
ta  notari  debent,  editior  sit ;  atque  aequis 
intervallis  illa  observata  fieri,  iis  saltem  tem- 
pusculis  medio  aeris  statui  proximis,  opor¬ 
tet.*  Sed  utcunque  utilis  videatur  talibus 
in  rebus  accuratio,  nequaquam  obliviscen¬ 
dum  est  ea  observata  morborum  origines 
■ 


*  Vide  Leslie. — “  Supplement  to  the  Encyclopaedia 
Britannica, — Climate.” 

causasque  semper  respicere  oportere  :  quo¬ 
niam  ut  his  curandis  dirigantur,  semper  vo¬ 
tum  est. 


CAPUT  II. 

*  r  7  -  :  X  U  ‘  /  v.  f  J I 

XVIT.  Propositum  est.  Secundam  De¬ 
scriptionis  Topographiae  partem  initium 
trahere  debere  a  regionis  hominumque  cul¬ 
tu  ;  cum  notitia  quadam  de  ortu  atque  pro¬ 
gressu  urbis,  valetudinarii,  castelli,  castro¬ 
rum  vel  aedium  subjecta :  cum  altitudine, 
latitudine,  longitudine,  amplitudine  ;  vicis 
praecipuis,  fluviis,  rivulis,  stagnis,  eorundem- 
que  situ,  directione,  qu&  soli,  qua  vento, 
qua  mari  pateant.  Neque  omittenda  sunt 
fororum,  ambulationum  publicarum  situs, 
natura,  amplitudo. 

XVIII.  Ardifetiorum  materies  unde  struc¬ 
ta  sunt,  forma,  altitudo,  constructio,  vicinia ; 
cum  numero,  prospectu,  capacitate  concla¬ 
vium  ;  quot  incolae,  qualis  ventilatio  singu- 

c 

lis ;  numerus,  situs,  amplitudo,  aedificiorum 
publicorum,  maxime  crebra  habitantium 
multitudine  frequentium,  diligenter  exponi 
debent. 

XIX.  Summa  utique  diligentia  circum¬ 
spicienda  sunt  omnia  ad  valetudinaria,  Infir- 
maria,  Hospitia,  Ptochodochia,  Orphanotro¬ 
phia,  carcerem,  ad  aedes,  demum,  quibus  mul¬ 
ti  mortales  una  congregantur  quibusve  fe¬ 
bris  vel  morbi  epidemici  grassari  possint, 
pertinentia.  Modum  talibus  omnibus  ac¬ 
commodatum  tradituri,  V  aletudinarium  qua¬ 
si  omnium  instar,  selegimus,  compendii  gra¬ 
tia  scilicet,  ne  res  investigatae  saepius  repe¬ 
tendae  essent. 

XX.  Hujus  descriptionem  aggredi  pos¬ 
sumus,  a  situ,  aspectu  generali  super  maris 
planum  elevatio,  solo  cui  superstructum  est, 
praesertim  an  id  frigidum,  sive  h umidum 
sit ;  an  fossis  subtus  siccatum,  ventisve  sin¬ 
gularibus  objectum;  ab  omnibus  demum  re¬ 
bus  vicinis  quae  salubritatem  hospitii  affici- 

ant,  montibus,  paludibus,  fluviis,  similibus¬ 
que,  incipientes. 

XXI.  Sequuntur  delineatio  generalis  ar¬ 
earum,  hortorum,  agrorum,  camporum,  va¬ 
letudinario  adjacentium,  earundem  magnitu¬ 
do,  situs  ;  tum  ipsius  valetudinarii  construc¬ 
tio,  amplitudo,  altitudo,  situs,  aetas,  mate¬ 
ries,  sive  unae  sive  plures  aedes  conjunctae; 
conclavium  unoquoque  tabulatu  numerus, 
forma,  species,  amplitudo,  in  pedibus  solidis 
expressa ;  accessus,  parietes,  laquearia,  fenes¬ 
trarum  ac  portarum,  focorum,  numerus, 
magnitudo,  situs,  notandum  est  an  laquea¬ 
rium  ornatus  asperi,  cavi,  prominentesve 
sint,  quales  sordes  ac  contagionem  attrahere 
et  celare  possint. 

XXII.  Observantur  quoque  per  diversa 
tabulata  ventilandi  rationes,  sive  per  mea¬ 
tus,  inter  columnas,  fenestras,  ostia  effectae ; 
pari  ratione  describitur  quomodo  conclavia 
ventilentur,  fenestrarum,  ostiorum  positus  ; 
scilicet  quae  omnia  eo  conspirare  debent. 


/ 

ut  aer  calefactus  ac  vitiatus  summum  con¬ 
clave  peteret,  novus  densior  ac  frigidior  per 
imam  ejus  partem  succederet,  nec  tanto 
flamine  ut  aegris  nocere  possit. 

XXIII.  Lectorum  numerus,  forma,  et 
ordinatio,  positio  quae  pedibus  pluribus  ab 
omni  pariete,  solo  aliove  lecto  distare  debet, 
ne  contagio  humiditasve  laederent,  proxi¬ 
me  memorandae.  Tum  stragula  amnisque 
cubiculi  supellex,  latrinae  sella,  atque  ejus¬ 
modi  alia  ?  quoties,  quam  bene  quo  appara¬ 
tu  cubicula  purgentur ;  qua  ratione  eadem 
calefiant,  et,  si  focorum  ope,  horum  situs, 
fabrica,  fumum  bene  expediant,  an  expedire 
quidem  posse  putentur. 

XXIV.  Diligentissime  vero  notanda  sunt 
morborum  in  nosocomium  exceptorum  ge¬ 
nera,  numerus,  conditio  praesens :  pedum 
cubicorum  numerus  singulis  aegris  conces¬ 
sus,  qua  ratione  ipsi  afferantur,  dividantur, 
ordinentur;  quibus  demum  cautelis  opus 
sit,  ad  praecavendos  vel  reprimendos  mor- 

bos  in  valetudinario  oriundos :  si  ex  con¬ 
tagio  hi  orti  sint  quomodo  illud  praecaven¬ 
dum,  detegendum. 

i 

XXV.  Epidemicorum  frequentia,  peri¬ 
culum,  aliorumve  morborum  diversis  tem¬ 
poribus  per  proxima  triennia  valetudinarium 
infestantium,  cum  morbis  olim  vel  oppidu¬ 
lis  vicinis  grassantium  comparentur ;  causae 
atque  prophy laxis  annotentur.  Talibus  au¬ 
tem  in  calculis  creandis  cavendum  ne  quis 
error  obrepat  de  aegris  enumeratis;  neve 
commentariis  parum  accuratis  fallamur ; 
quibus  rebus  neglectis,  mortuorum  nume¬ 
rus  incertum  tantummodo  de  medicorum 
peritia  judicium  praestare  poterit. 

XXVI.  Mortuorum  rationes  annuae 
quanti  sint  habendae,  nemo  ignorat :  quum 
vero  eo  utiliores  futurae  sint,  quo  plura  cum 
annis  superioribus  comparanda  praestent ; 
optimae  tum  erunt  cum  accurate  aetatem, 
sexum,  temperamentum,  questum  mortui, 
causam  mortis  exhibent,  necnon  quot  epi- 

demicis  extinetos,  quaque  aetate,  qua  urbis 
vel  pagi  regione  quot  quasque  subitas  mor¬ 
tes,  quae  puerorum,  adultorum,  ratio,  quot 
ex  liquorum  destillatorum  abusu  mortes. 

*  -i  r  •  /  -  +  Jf 

XXVII.  Nunc  secretiora  valetudinarii 
commoda  describenda ;  Latrinarum  nume¬ 
rus,  situs,  accessus,  amplitudo;  lucis,  aeris, 
aquae  quantum  accipiant ;  qua  ratione  sordes 
subduci,  effluvia  insalubria  caveri  soleant. 

XXVIII.  Nec  Balnea  negligere  oportet; 
constructio,  situs, amplitudo,  natura,  acces¬ 
sus  ;  qua  ratione  calida  aut  frigida  aqua,  va¬ 
por,  subministrentur,  aut  medicamina  de¬ 
mum  per  haec  eadem  adhibita. 

XXIX.  Culina  aut  lavatrina  valetudina¬ 
rio  adjaceant,  nunc  Topographus  notet; 
qualis  et  quanta  sit  aqua ;  qui  cibi  usurpa¬ 
ti,  quomodo  praeparati,  quomodo  distribu¬ 
ti,  qua  demum  arte  vires  eorum  nutrientes 
augere,  ignis  atque  laboris  compendium  fa¬ 
cere,  coqui  conentur. 

XXX.  Quomodo  cadavera  etiam  curen¬ 
tur,  qua  fabrica  eorum  receptacula  sint,'  qua¬ 
lia  funera  ac  sepulchreta  filiis  concedantur 
literis  tradendum  :  similiter  alia  aedificia  ad 
valetudinaria  pertinentia,  quorum  forma,  si¬ 
tus,  usus  id  mereantur  :  quomodo  cellae 

'  subterraneae  se  habeant,  an  madidae,» male 
ventilatae,  habitatae.  Omnium  demum  va¬ 
letudinarii  partium  aptitudo  ad  usum  suum 
exponenda. 

XXXI.  Remedia  aut  auxilia  casibus  su¬ 
bitis,  subitisve  morbis  adhibita,  item  aegro¬ 
rum  victus  ordinarius  et  extraordinarius,  leges 
de  vino  vinosisque  ministrandis,  medica¬ 
menta  officinalia  vel  extemporalia,  in  vale¬ 
tudinario  propinata  cum  formulis  ad  pon¬ 
dera  mensurasque  Britannicas  reductis,  om¬ 
nes  novae  curationes,  novae  operationes  chi¬ 
rurgicae,  cum  eventu,  sive  medicis  sive  cir¬ 
cumforaneis  institutae,  memoria  topographi- 
ca  dignissima  sunt. 

XXXII.  Valetudinario  si  sdiola,  vel  mu- 


24 


DE  TOPOGRAPHIA  MEDICA. 


saeum  annexum  fuerit,  omnia  inde  inventa 
ad  artem  medicinalem  augendam  tendentia 
ut  describantur  oportet. 

Topographus  deinde  ordine,  ac  probd  nar¬ 
rabit  quomodo,  et  qua  fide  muneribus  suis 
singuli  medici,  chirurgi,  pharmacopolae, 
coactores  fungantur,  quis  eorundem  numer¬ 
us,  quae  stipendia,  quae  rerum  diaria  in  va¬ 
letudinario  servata.  His  propositis  facile 
erit  tabulam  impensarum  ejus,  redditusque 
annui,  in  unum  conflare. 


CAPUT  III. 

XXXIII.  Nuptiae,  nativitates,  mortes 
accurate  comparatae  perutiles  sunt  (XX  VI.) 
quoniam  ab  iis,  calculo  subducto,  numerus 
incolarum  vivorum  facile  eruitur.  Ratio 
masculorum  ad  foeminas  natas  quoque  ob¬ 
servanda  est,  variat  enim  diversis,  ut  dici¬ 
tur  regionibus  orbis  terrarum  :  aliis  ut  17 

ad  15,  aliis  ut  19  ad  15  ;  aliis  ratio  pene  in¬ 
versa  est,  foemina  superante. 

^  4  .  a.  r  •  •  » 

XXXIV.  Medicus  in  habitantium  inge¬ 
nium  nunc  inquirat, in  conditionem  publicam 
ac  civilem,  in  mores  vel  instituta  singularia, 
maxime  pagana,  quae  saepius  opinione  ad 
morbos  arcendos  spectant,  per  munditiam 
corporis,  per  exercitationem,  per  animi  exhi¬ 
larationem.  Mulierum  fecunditas,  menstru¬ 
orum  tempora,  initia,  fines  ;  morbi  demum 
proprii,  corporis  et  animi  mobilitas,  affectus 
proclives,  memorentur. 

XXXV.  Questus  seu  artes  opificum, 

sexus,  aetas,  laboris  duratio  quotidiana; 

/ 

vehementia,  locus,  vapores  metallici  aliivc 
noxii  quibus  forte  inter  operam  pateant ;  ca¬ 
lor  opificii  vel  officinae  similiter  quaeruntur; 
cum  signis  inde  exortis,  arcendi,  medendi, 
ratione. 

0  "  fi*  r.  r 

XXXVI.  Incolarum  porro  habitacula 
explorentur,  necesse  est:  Prima,  res  ven~ 

tilatio  est ;  tum  munditia,  sub  quibus  om¬ 
nia  utensilia  vel  supellex  eo  conferentia, 
cum  vestitu,  toralibus,  tegminibus  hominum 
simul  adjiciuntur.  Quandoquidem  ignis  a 
frigore,  ab  humore,  pariter  defendat,  morbos 
arceat,  materiei  ejus  copia  memorari  debet  : 
neque  ad  aliud  quam  ad  carbonum  penuriam, 
BucJcmgensium  exilitatem,  militiae  pene 
inhabilem,  medici  retulerunt. 

XXXVII.  In  urbis  administrationem, 
quam  Politiam  Civilem  multi  vocant,  tum 
inquirendum.  Viarum,  platearum,  angipor¬ 
tuum  siccitas,  puritas,  illuminatio,  pavimen¬ 
ti  conditio ;  sordium  tollendorum  facilitas, 
cloacae  ;  ex  iis  atque  latrinis  vapores  molesti, 
quo  loco,  quo  vento  gravissimi,  dicantur. 
Dicantur  porro  impuritates  quas  maris  re¬ 
ciprocatio,  fluviorum  exundatio,  pluvii  in¬ 
fensi,  venti  quidam,  attul  erint ;  tales  enim 
morbos  gravissimos  saepe  excitare  constat. 
(XV.) 


XXXVIII.  Sepulchretorum,  laniena- 

rum,  fororum,  opificiorum  situs,  exhalationes 
haud  omittendae  :  hae  enim  saepe  pestiferae. 

f/i&i!:.»  Ai-'-:  7 

XXXIX.  Societates  vel  collegia,  vel  in¬ 
stituta  ad  pauperes  alendos  vel  levandos, 
eorundemque  efficacia,  leges,  opera,  cibi 
quos  egentibus  distribuant,  vagantium  oc¬ 
cupatio,  labor,  cum  mercede,  tradi  debent : 
Quibus  demum  legibus  vestium  detritarum, 
liquorum  ardentium  officinae  cohibeantur 
minime  silendum. 

XL.  Addere  quoque  juvabit  societates, 
gradus,  vitae  genera,  ciborum  indolem,  co¬ 
piam,  frequentiam ;  necnon  adulterationem, 
coctionem,  conservationem,  effectus  in  cor¬ 
pore  humano,  condimenta,  ne  pro  gulae 
voluptate,  morbum  inferant. 

XLI.  Hic  locus  est  liquoribus  quibus  in¬ 
colae  utantur  describendis.  Quatuor  vero 
in  capita  distribuas ;  in  aquam ,  fermentata , 
vegetabilia  infusa ,  alcoholica ,  seu  destillata . 

1°,  De  aqua  quaeri  debet  quae  species  ejus 
ad  rem  coquinariam,  potumve  usurpetur, 
origo,  canales,  receptacula ;  sive  materia  qua¬ 
vis  onusta,  illiusque  effectus  in  incolas  ad¬ 
venas,  animalia,  cum  curatione  (V). 

.J*  .  ^  \  i  ...  4 .a ,  - J 

2°,  Liquores  fermentati ;  vinum,  •poma - 
ceum,  pyraceum,  cerevisia,  sive  fortior,  sive 
tenuior,  sive  amara ;  adulterationes,  an  plum¬ 
beo  aliove  noxio  vase  praeparati  fuerint, 
quoque  dicendi. 

3°,  Infusa  ex  vegetabilibus,  ut  Thea ,  Caf- 
fea ,  Coco  a,  confecta. 

f  :  ’■  »1  ,,-n.  i  (1  'M/ . 

4°,  Liquores  alcoholici,  ex  avena,  saccharo, 
junipero,  vino  :  vernacule,  Whishj ,  Rum, 
Gin ,  Brandy ,  &c. 

XLII.  Horum  liquorum  mediocri  an  ni¬ 
mia  copia  haustorum  effectus,  adulterationes, 
earuinque  mala,  curatio,  indicatio,  dici  de¬ 
bent.  Alcoholicis  quidem  maximopere 
animadvertendum  ;  utpote  qui  non  tantum 

corporis  animique  vires  frangant,  sed  liberis 
quoque  bibentium  morbos  traducere  vide- 

*  If  <4  1 

antur. 

XLIII.  Tradenda  porro  sunt  quaecunque 
incolarum  Habitum  Physicum  aut  Moralem 
explicare  videntur  ;  scilicet,  morborum  En¬ 
demicorum,  Epidemicorum,  Sporadicorum, 
regionis  natura,  varietas,  frequentia :  qua 
anni  tempestate  saeviant,  quo  sexu,  qua  ae¬ 
tate,  qua  vitae  conditione  ;  cibus,  labor,  situs, 
qui  proclives  reddant.  De  Epidemicis,  tem¬ 
pora,  situs,  omnia  quidem  diligenter  circum¬ 
spicienda  ; — de  Sporadicis,  causae  memoran¬ 
dae  qualescunque,  resque  progressui  eorum 
faventes,  ut  victus,  aliaque :  neque  negligen- 
dae  sunt  res  ad  medicinam  juridicam  perti¬ 
nentes,  ut  morborum  crises,  ex  vi  corporum 
coelestium  mutationes,  &c.  &c. — De  Conta¬ 
gione  quidem  notanda  erunt  leges,  indoles¬ 
que  ejus,  propagatio,  qua  distantia  inficiat, 
quamdiu  latere  consueverit,  etiam  in  cada¬ 
vere  eorum  morbis  contagiosis  extinctorum  : 
effectus  quoque  munditiae,  ventilationis 

(XXII)  aeris  conditionum  (quod  ad  calorem, 
frigus,  humorem,  aliaque)  animi  corporisve 
effectuum  in  illa  propaganda  ;  necnon  che- 
micorum,  ut  gasis  sulphurosi,  acidi  nitrosi, 
hydrochlorici,  chlorici,  acetici,  in  eadem  ar¬ 
cenda,  mitiganda,  diluenda. 

»  ^  ^  r  *  tH  -»•  .'J  .  t  ,  T/  t 

XLIV.  Morbi  Haereditarii  locum  proxi¬ 
mum  merentur  cum  optima  cavendi  aut  me¬ 
dendi  ratione.  Nec  simulati  morbi,  aut  tra - 
ditionales  soli,  silentio  praetereundi ;  talibus 
vero  aegri  historiam,  signa  simulata  vel  tra¬ 
dita,  connexio  cum  morbis,  detectio.  Spon¬ 
te  quoque  decedentia  mala,  aut  modo  inso- 
lito  mutata,  sigillatim  memorentur.  Cog¬ 
nitio  quoque  morborum  suorum,  quam  indi¬ 
genae  possident,  causae  imputatae  probabi- 
lesve,  prophylaxis,  curatio,  remedia  apud 
populum  decantata. 

XLV.  Quum  commoda  signorum  re¬ 
censio  momenti  maximi  sit,  hic  modulus 
non  sine  usu  erit,  ut  plerumque  res  omissa. 
In  describendis  hisce  conandum  est  nobis 

dare,  claram  brevem  que  rationem  morbo¬ 
rum  omnium;  signorum  quoque  singulo¬ 
rum  peculiares  partes,  ut  notari  apparent. 
“  L’Histoire  grapliique,”  ait  Doctissimus 
Pinel,  “  pour  offrir  un  tableau  clair  et  fa- 
“  cile  a  saisir,  doit  etre  degagee  de  tout  eta- 
“  lage  d’erudition,  de  tout  explication  frivo- 
“  le,  ou  d*un  vain  appareil  de  formules  de 
“  pharmacie  ;  elle  doit  etre  r^duite  a  ses  mo- 
“  indres  termes,  c’est*a-direne  prdsenter  que 
“  les  symptomes  fondamentaux  traces  en 
“  style  aphoristique.”*  Status  notaeque  prae¬ 
sentes,  causae,  quantum  innotuerint,  sub 
primo  medicorum  adventu  dare  debent:  Imo, 
In  aspectu  exteriore  mutationes  ut  sensibus 
indicentur,  sensationes  molestiae,  affectiones¬ 
que  organicae  partis ;  quae  prout  caput, 
thoracem,  abdomenque  afficiant,  consideran¬ 
tur.  2 do,  iEgri  historia  antecedens,  morbi 
causas  excitantes  praedisponentesque,  im¬ 
petus  modum,  notasque  inde  occurrentes, 
stadium  quo  signa  cliaracteristica  videntur. 


*  Nopographie  Philosophie,  T.  1.  Int.  p.  8. — a 
Paris  1818. 

remediaque  utenda,  includere  debet.  Pos¬ 
tremo,  remedia  quae  ad  ejus  curationem  sunt 
danda.  Morborum  curatio  in  duas  partes  di¬ 
vidi  potest ;  nimirum  in  causarum  excitan¬ 
tium,  vel  effectuum  quos  in  corpore  adsint, 
remotionem  ;  et  in  curam  idoneam  Prophy- 
lacticam :  Sed,  in  morbis  intermittentibus 
paroxysmum  frangendi  modum  considerant, 
notasque  molestias  diminuendi ;  et,  in  pa¬ 
roxysmi  intervallo, regressum  ejus  avertendi. 
“  Une  suite,”  inquit  Pinel,  “  de  l’art 
“  d’observer  les  symptomes,  c’est  de  faire  un 
“  tableau  net  et  precis  de  leur  ensemble  et 
“  de  leur  succession,  c’est-a-dire  du  cours 
“  entier  d’une  maladie  individuelle  quelcon- 
“  que,  sans  rien  omettre  d’important  sans 
“  rien  ajouter  de  superflu,  et  en  cherchant 
“  toujours  a  se  rapprocher  d’un  modele  ideal 
“  qu’on  ne  pourra  peut-etre  jamais  attein- 
“  dre.”*  Ad  hoc  tabula  subjecta  proponitur. 


*  Medicine  Clinique,  p.  387 — a  Paris  1815. 

XLVI.  Consilia  Topographiae  ad  sanita¬ 
tem  tuendam,  morbos  arcendos  spectant; 
qualia  sunt  silvarum  excisiones,  paludum, 
stagnorum,  putrescentium  omnium  ablatio ; 
montium  aequatio,  siquando  eorum  dimi- 
nutio  loca  salubriora  reddiderit. 

Alias  vero  aegros  in  aera  alienum  remo¬ 
visse,  morbos  caeteroquin  lethales  aut  arce¬ 
bit,  aut  fugabit ;  summi  ergo  momenti 
erit  coeli  mutandi  effectus  in  morbis,  uti 
syphilide,  pertussi,  phthisi,  cutis  vitiis  qui¬ 
busdam  levandis,  diligenter  annotare. 

XLVII.  Humanae  in  regione  proposita 
vitae  duratio  solita,  omnia  insignis  longae¬ 
vitatis,  omnia  cladis  ex  morbo  memorabilis 
exempla,  cum  hominum  temperamento, 
temperantia,  quaestu,  ingenio,  moribus, 
morbis  prioribus,  parentibus  descensu,  dici 
debent  (XXVI.) 

XLVIII.  Medicorum  regionis  clariorum 
vitae,  notiones,  curationes,  operationes  sin- 

gulares,  et  quibus  morbis  accommodatae,  ne 
circumforaneis  quidem,  nec  “  aurae  eorum 
“  popularis ”  origine  ex  toto  omissis. 

XLIX.  Quibus  autem  legibus,  cui  tri¬ 
bunali  aut  foro  medici  ibi  subjecti  sunt,  tra¬ 
dat  Topographus,  nec  instituta  singula, 
academias,  societates,  collegia,  bibliothecas, 
musaea,  seu  repertoria  negliget,  uti  supra 
jam  diximus. 

Postremo,  opere  ad  umbilicum  jam  ver¬ 
genti,  scriptorum  optimorum  de  Topogra- 
phia,  praesertim  medica,  loci,  compendium 
tradatur  necesse  est ;  maxime  si  de  nosoco¬ 
mio  aliquo,  locive  regione  conscripta,  mor¬ 
borum  indolem  propriorum  illustrent. 

Catalogus  quoque  omnium  de  rebus  ejus¬ 
modi  librorum,  vel  de  singulis  morbis,  qua¬ 
libus  in  commentario  suo  conscribendo 
auctor  usus  fuerit,  opus  coronet. 


FINIS. 

